paragraph_text: Rodio se u njemačkom gradu Gymnichu 1885. godine. Nakon završetka srednje škole pridružio se u katoličkom redu palotinaca 1904. godine, a 1910. godine zaređen je za svećenika. Na početku je radio kao učitelj i pedagog u sjemeništu palotinaca u gradiću Vallendaru u četvrti Schönstattu kraj grada Koblenza. Na temelju iskustva i promatranja odlučio se za poboljšanje postojeće obrazovne metode. Duhovnu obnovu temeljio je na primjeru Djevice Marije kao Odgojiteljice i Majke po uzoru na sv. Vinka Pallottija, koji je utemeljio njegov red palotinaca. Cilj mu je odgojiti karakterne slobodne ljude, koji će živjeti svetim životom.